**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā | Nr.257/6  (prot. Nr.6, 15.§) |  |

Par projektu “Palielināt Eiropas Kultūras

galvaspilsētu ietekmi pēc kultūras galvaspilsētas

gada” (“Maximising the impact of the European

Capitals of Culture beyond the spotlight year”)

Pamatojoties uz Pašvaldību likuma 4. panta pirmās daļas 4. punktu, 5. punktu un 10. panta pirmās daļas pirmo teikumu, Liepājas valstspilsētas un Dienvidkurzemes novada attīstības programmā 2022.-2027. gadam iekļauto darbību “JPr\_170 Vietēja un starptautiska mēroga pasākumu un projektu īstenošana”, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2024. gada 6. jūnija lēmumu (sēdes protokols Nr.6) un pastāvīgās Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Atbalstīt Liepājas Izglītības pārvaldes un nodibinājuma “Nodibinājums Liepāja 2027” (turpmāk – Nodibinājums Liepāja 2027) dalību sadarbības projektā “Palielināt Eiropas Kultūras galvaspilsētu ietekmi pēc kultūras galvaspilsētas gada” (“Maximising the impact of the European Capitals of Culture beyond the spotlight year”) Interreg Europe programme programmā.

2. Apstiprināt Projekta kopējās izmaksas 274 450,00 *euro* (divi simti septiņdesmit četri tūkstoši četri simti piecdesmit *euro*, 00 centi) no kurām:

2.1. Interreg Europe programme finansējums (80%) – 219 560,00 *euro*;

2.2. Liepājas valstspilsētas pašvaldības līdzfinansējums (20%) – 54 890,00 *euro*.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu 54 890,00 EUR apmērā:

3.1. 2025. gadā – 15758,20 EUR;

3.2. 2026. gadā – 15758,40 EUR;

3.3. 2027. gadā – 14148,40 EUR;

3.4. 2028. gadā – 9225,00 EUR.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu 219 560,00 EUR apmērā:

4.1. 2025. gadā – 63032,80 EUR;

4.2. 2026. gadā – 63033,60 EUR;

4.3. 2027. gadā – 56593,60 EUR;

4.4. 2028. gadā – 36900,00 EUR.

5. Noteikt, ka Projekta īstenošanai nepieciešamais Liepājas valstspilsētas pašvaldības finansējums var tikt precizēts pēc publiskā iepirkuma rezultātiem un līguma noslēgšanas.

6. Liepājas Centrālās administrācijas Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Uzdot Liepājas Centrālās administrācijas Attīstības pārvaldei iekļaut Projektu Liepājas valstspilsētas un Dienvidkurzemes novada attīstības programmas 2022.-2027. gadam pielikumā “Liepājas valstspilsētas Rīcības un investīciju plāns 2022.-2027. gadam”.

8. Pilnvarot Liepājas Izglītības pārvaldi un Nodibinājuma Liepāja 2027 valdi parakstīt visu ar Projektu saistīto dokumentāciju, tai skaitā tā izpildi pamatojošos dokumentus, atskaites un citu dokumentāciju, atbilstoši apstiprinātajām projekta aktivitātēm un budžetam.

9. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Domes priekšsēdētājam, Izpilddirektora birojam, Sabiedrisko attiecību un mārketinga daļai, Attīstības pārvaldei, Finanšu pārvaldei, Kultūras pārvaldei | |